Diari Oficial de la Generalitat Valenciana


Sumari del DOGV 4831, del 31-08-2004 (2004/8458)

RESOLUCIÓ de 5 d'agost de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni Marc de col·laboració entre la Conselleria de Territori i Habitatge de la Generalitat Valenciana i l'Ajuntament de València en matèria de promoció de sòl i habitatge a la ciutat de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4831

Data del DOGV
:   31-08-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/8458


Data del document
:   05-08-2004

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Territori i Vivenda
    * València
    * administració local
    * habitatge
    * terreny edificable
    * cooperació administrativa

RESOLUCIÓ de 5 d'agost de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni Marc de col·laboració entre la Conselleria de Territori i Habitatge de la Generalitat Valenciana i l'Ajuntament de València en matèria de promoció de sòl i habitatge a la ciutat de València. [2004/8458]
  
Subscrit, després de la tramitació prèvia reglamentària, entre la Conselleria de Territori i Habitatge de la Generalitat Valenciana i l'Ajuntament de València, el 2 de juny de 2004, un Conveni Marc de col·laboració en matèria de promoció de sòl i habitatge a la ciutat de València, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0556/2004, i que figura com a annex d'esta resolució.
  
València, 5 d'agost de 2004.- La directora general de Relacions amb les Corts i Secretariat del Govern: Alida C. Mas Taberner.
  
CONVENI MARC DE COL·LABORACIÓ ENTRE LA
  
CONSELLERIA DE TERRITORI I HABITATGE DE LA
  
GENERALITAT VALENCIANA I L'AJUNTAMENT
  
DE VALÈNCIA EN MATÈRIA DE PROMOCIÓ DE SÒL
  
I HABITATGE A LA CIUTAT DE VALÈNCIA
  
València, 2 de juny de 2004
  
REUNITS
  
D'una part, el conseller de Territori i Habitatge de la Generalitat Valenciana, Rafael Blasco Castany, segons Decret 6/2003, de 21 de juny del president de la Generalitat.
  
I d'una altra, la alcaldessa'presidenta de l'Ajuntament de València, Rita Barberá Nolla, assistida pel secretari general, Vicent Miquel i Diego.
  
INTERVENEN
  
Rafael Blasco Castany, conseller de Territori i Habitatge, en representació de la Generalitat.
  
Rita Barberá Nolla, en nom i representació de l'Ajuntament de València per raó de les facultats que li confereix la legislació aplicable en matèria de règim local.
  
Les parts intervinents es reconeixen capacitat legal suficient per a signar el present conveni i
  
EXPOSEN
  
I. Que és d'interés comú de la Conselleria de Territori i Habitatge i de l'Ajuntament de València el desenvolupament d'unes polítiques de habitatge i sòl que afavorisquen l'oferta de sòl urbanitzat a preu taxat que assegure, al seu torn, l'oferta d'habitatges amb preus accessibles al conjunt dels ciutadans, mantenint l'administració la tutela en el procés i el resultat final del procés constructiu, garantint la qualitat d'aquest i en l'àmbit sempre d'una política de sostenibilitat.
  
II. És, a més, competència d'ambdues administracions, l'autonòmica i la local, dins de l'àmbit jurídic que proporciona la Llei 6/1994, de 15 de novembre, de la Generalitat Valenciana, reguladora de l'activitat urbanística, l'increment i la millora tant del sòl urbanitzat com de la facilitat d'accés a un habitatge digne.
  
Per l'anteriorment exposat, els compareixents
  
ACORDEN
  
Primer
  
L'objecte del present conveni és l'establiment de les relacions necessàries entre ambdues administracions per a la realització concertada de les actuacions necessàries per a la posada en el mercat de sòl urbanitzat de qualitat a preus compatibles amb els fixats per la legislació en matèria d'habitatge subjecte a algun règim de protecció pública, com també l'execució i posada a disposició d'aquestes dels ciutadans a València.
  
S'entenen així mateix compreses en l'objecte d'aquest conveni el sòl i els habitatges dedicats a residència permanent en règim de lloguer per a persones majors, persones discapacitades i jóvens menors de trenta-cinc anys, com també les actuacions de rehabilitació, especialment en els nuclis històrics.
  
Segon
  
A l'efecte, ambdues administracions es comprometen a gestionar el sòl necessari per a la construcció de tretze mil (13.000) habitatges protegits. El 60% d'aquests habitatges estaran a disposició dels ciutadans en aquesta legislatura, i les restants en diferents fases d'execució.
  
Tercer
  
L'Ajuntament de València es compromet a impulsar, elaborar i tramitar els instruments de planejament i gestió urbanística necessaris conforme a la legislació vigent, per a la seua posterior urbanització.
  
La Conselleria de Territori i Habitatge es compromet a prestar el seu suport tècnic, administratiu i institucional a totes les iniciatives que els siguen presentades a tal fi.
  
Quart
  
Ambdues administracions, mitjançant gestió directa o a través de les seues empreses públiques, es comprometen a l'execució de les obres d'urbanització i edificació necessàries per a la materialització d'aquests objectius, especialment, les encaminades a atendre les demandes que no siguen ateses per les empreses privades.
  
Cinqué
  
De la mateixa manera, fomentaran i recolzaran les iniciatives de les empreses privades que tinguen per objecte o compartisquen els fins establit en el present conveni.
  
Sisé
  
El present conveni entrarà en vigor a partir de la data de la formalització i tindrà una vigència indefinida.
  
El conveni podrà ser denunciat per qualsevol de les parts bastant, a l'efecte, comunicació escrita a l'altra part amb una antelació de tres mesos. En aquest cas se salvaguardarà la vigència dels convenis singulars que en aqueix moment es troben operatius, llevat que ambdues parts acorden una altra cosa.
  
Seté
  
El present conveni marc es desenvoluparà mitjançant els oportuns convenis de singulars de col·laboració en què es concretaran les actuacions que s'acorden desenvolupar per al seu compliment.
  
I en prova de conformitat de quant antecedeix, firmen en triple versió i a un sol efecte, el present conveni, en la data i lloc indicats en l'encapçalament.
  
El conseller de Territorio y Vivienda: Rafael Blasco Castany.
  
La alcaldesa-presidenta del Ayuntamiento de Valencia: Rita Barberá Nolla.